रुद्रनाथ का शिव मन्दिर एक गुफा के अन्दर स्थित है जहां पर शिवजी एक चटटान पर रौद्र मुख के रूप में स्थिर है। मन्दिर के बाहर छोटा सा मण्डप बना है। इसके अलावा यहां पर गौरी शंकर एवं गणेश जी की मूर्तियां स्थापित है। कुछ दूरी पर क्षेत्रपाल वजीर की धातु मूर्ति हैं। यह मन्दिर जेष्ठ माह से कार्तिक माह के बीच खुला रहता है। इसके पश्चिम में स्वर्ग द्वारी जलधारा निकलती है। नीचे कुछ दूरी पर वैतरणी कुण्ड है। कुछ लेखक मुख्य मन्दिर के भूस्खलन के कारण धंसने की बात कहते हैं। उनके अनुसार यह मन्दिर गुफा के आगे मौजूद रहा होगा लेकिन भूस्खलन से यह नष्ट हो गया था। लेकिन समीप में जब मन्दिर बनाना जब संभव न हुआ तो शिव के विग्रह को गुफा में स्थापित कर दिया गया। नीचे काटे गये पत्थरों की बावड़ी है जिसे वैतरणी कहा जाता है।